Ekstremist rebane naudib infrapuna-soojust, teadmata täpselt, mis selle allikas on. Palli otsas, kõrgemal, on grillimiseks eeldatavasti turvalisem punkt kui maas.
Küsid ilmselt, mis on see tume pall. See on kokku veeretatud puudest, mille varjud on ikka veel maapinnal alles. Mitte, et puul oleks eraldi hinge, aga vari — see ehk jääb veidi kauemaks, kui puu on jõhkralt maha võetud? Jääb ju?
Nüüd sa mõtled, et rebane on mingi sarimõrvar, et puudest sellise palli kokku veeretas. Äkki on hoopis hea ärivaistuga asjatundlik metsamees. (Unustasin... Mis muidu nende erinevus oligi?)
Korduma kippuv küsimus: Kas rebasel on kõht tühi? Suur tänu, et modellist hoolite! Kinnitan hoides peopesa oma tuksujal, et kogu pildi tegemise aja oli tal korralik ninaesine olemas ja tuju hea. Vahepeal tegi kadedakski, et nii hästi süüa saab. (Altnaabri kanadest muidugi oli veidi kahju. Sorri.)
#000000